કોઈનાથી ડરવાની જરૃર નથી તેવું કહીને મોહમ્મદભાઈને હીંમત આપી. 21 ડિસેમ્બર 2016ના રોજ vssmના કાર્યકર જયંતીભાઈ અને તોહીદ સાથે મોહમ્મદભાઈ નડિયાદ એલ.સી.બી. ઓફીસ પહોંચ્યા. ઉપસ્થિત પોલીસકર્મી સાથે વાત કરવા કોશીશ કરી પણ તેઓ કશું સાંભળવા રાજી નહીં. પણ પછી ડફેર સાથેનું કામ, ગાંધીનગર ડી.જી.પી.ઓફીસમાં અમે આ બાબતે વારંવાર લખીએ અને જરૃર જણાય ત્યારે બેઠક કરીએ તેવું જણાવી અહીંયા સરખો જવાબ નહીં મળે તો સીધા ગાંધીનગર જવાની વાત કરી. એટલે તેઓ ઠંડા પડ્યા અને પછી સાથે બેઠા. કાર્યકર અને મોહમ્મદભાઈની આખી વાત સાંભળી પી.આઈ. પણ ઢીલા પડ્યા. ‘મને ખ્યાલ છે કે ડફેર નાની મોટી લૂંટ અને એ પણ પેટ ખાતર કરે. મોટી લૂંટમાં એ લોકો કોઈ દી ના હોય. મને પણ આ લોકો સુધરે એમાં રસ છે.’ તેમ કહીને તેમણે સુરાભાઈને બોલાવ્યા અને કહ્યું, ‘અમે આને પુછતાછ માટે જ લાવ્યા હતા બાકી એ નિર્દોષ છે. તમ તમાર એને લઈ જાવ.’ મોહમ્મદભાઈને કલ્પના પણ નહોતી કે, આ બધુ આમ આટલી સરળતાથી પતશે. સુરાભાઈ સાથે કાર્યકર નીકળતા હતા ત્યાં પી.આઈ.એ તેમને જમીને જવા કહ્યું અને તેમને સરસ હોટલમાં આટલું સારુ કામ કરો છો અને કાયમ કરતા રહો તેવા ભાવ સાથે જમાડ્યા પણ ખરા.